תאגיד בוגדן

**תאגיד בוגדן** (באוקראינית: **Корпорація «Богдан»**) היא קבוצת ייצור רכב מובילה באוקראינה, הכוללת כמה יצרני רכב ואוטובוסים במדינה. הדגם הפופולרי ביותר שלה הוא אוטובוס חשמלי שנוצר במשותף עם איסוזו במפעל התאגיד בעיר צ'רקסי.

המתקנים של תאגיד בוגדן מאפשרים לייצר 120–150 אלפי מכוניות, עד 9,000 אוטובוסים וטרוליבוסים מכל הסוגים, וכ-15 אלף משאיות וציוד מיוחד בשנה. מפעלי התאגיד ממוקמים בלוצק ובצ'רקאסי.
## היסטוריה
תאגיד בוגדן נוצר בשנת 1992, לאחר נפילת ברית המועצות, על ידי מיזוגים של כמה מפעלים סובייטים לשעבר ליישום פרויקטים גדולים של השקעות המוקדשים לייצור חזק ועוצמתי של כלי רכב מסוגים שונים באוקראינה. בתחילה הייתה החברה מפיצה כלי רכב שונים שנוצרו ברוסיה, ואחר כך מכרה כלי רכב של היצרנית הקוריאנית, קיה מוטורס.

בשנת 1998 רכשה החברה את מפעל התיקונים לרכב צ'רקאסי שהתמחה בתיקון אוטובוסים של מפעל האוטובוסים פבלובו ומסחריות מדגם GAZelle. בשנת 1999, המפעל הפך ל"אוטובוסי צ'רקאסי" שהחל לייצר אוטובוסים משלו, מדגם "בוגדן". באותה שנה חתמה החברה על חוזה נוסף עם יונדאי להפצת רכביהם. בשנת 2000 קנתה החברה את חברת LuAZ הסובייטית שפשטה את הרגל ובסיסה היה בלוצק (שבווהלין) ובאותה תקופה החלה לייצר מכוניות משלה על בסיס AvtoVAZ הרוסי. בשנת 2003 החלה החברה לייצא את האוטובוסים שלה.

בשנת 2004 חתמה החברה על הסכם כללי עם איסוזו לשימוש במותג איסוזו באוטובוסים המיוצאים של החברה. בשנת 2005 הפכה חברת בוגדן מוטורס לתאגיד. בשנת 2013 קיבל תאגיד בוגדן, במיזם משותף עם חברת אורסוס הפולנית, הזמנה לייצור 38 טרוליבוסים עבור מערכת הטרוליבוס של לובלין, בפולין. השלמת השלדה נעשתה על ידי תאגיד בוגדן ונשלחה למפעל אורסוס בלובלין, שם התקינה אורסוס את ציוד החשמל, המושבים ואביזרים נוספים להשלמת הרכבים. הדגם הראשון מסוג זה היה דגם Ursus T70116, שנמסר באמצע 2013.

בשנת 2014 החברה פיתחה את השריונית המשולבת 'בארס' (פנתר) המשמש את המשמר הלאומי של אוקראינה. בשנת 2017 מפעל צ'רקסי בוגדן הועבר לניהול של הכוחות המזוינים של אוקראינה.

בדצמבר 2017 הותר לכוחות צבא להשתמש בדגמי בוגדן-6317. באפריל 2018, "בוגדן" הציג רכב שטח רב-תכליתי חדש בשם "בוגדן 2351", שאמור להחליף את ה-UAZ המיושן. למכונית החדשה נפח מנוע של 143 כוחות סוס, מהירות מקסימלית גבוהה יותר ויכולת נשיאה של 1000 ק"ג.

בשנת 2018, "בוגדן" סיכמה על שיתוף פעולה עם המכון הפוליטכני של איגור סיקורסקי בקייב. מומחי "בובדן" ונציגי המוסד החינוכי יפתחו יחד טכנולוגיות תחבורה חדשות.

במאי 2018 חגג "בוגדן" 20 שנה להיווסדו. לרגל החג ארגנה החברה קמפיין כל-אוקראיני בהיקף נרחב. תושבי 9 הערים הגדולות באוקראינה - קייב, ויניצה, חמלניצקי, סומי, אודסה, קרמנצ'וג, פולטאבה, חרסון, איוונו-פרנקיבסק - יכלו לנסוע כל היום באוטובוסים גדולים מתוצרת "בוגדאן" ובטרוליבוס החדשים. הקמפיין כיסה ערים שהחלו לשדרג את צי הרכבים העירוני ולעבור מאוטובוסים קטנים לדגמי תחבורה גדולים ואולטרה-גדולים. בתוך 20 שנה, "בוגדן" ייצרה יותר מ-368 אלף כלי רכב. 18,781 מהם הם אוטובוסים וטרוליבוסים והיא נחשבת ליצרן התחבורה הציבורית הגדול באוקראינה.

ביוני 2018, "בוגדן" העביר חמש שלדות באורך 12 מטר לאוטובוסים חשמליים ליצרן הצרפתי של התחבורה האקולוגית "Bluebus" במסגרת חוזה. ביולי 2018, בוגדאן-תעשייה LLC, יבואנית רשמית של GreatWall ו-HAVAL באוקראינה, פתחה את תערוכת הרכב הרשמית הראשונה של HAVAL באוקראינה בקייב.

תאגיד בוגדן הציג גרסה מעודכנת של מכונית "בוגדן 2251".

## גלריה

Богдан_(вантажний).JPG|מפעל הרכב בצ'רקאסי
Lada 110 in Geneva 2005.jpg|בוגדן 2110 / לאדה 110
Bogdan2111.JPG|בוגדן 2111
Bogdan-2310.jpg|בוגדן-2310
Hyundai-Accent-GLS-sedan.jpg|אקסנט יונדאי שהורכב במפעלי "בוגדן"
2004 Hyundai Elantra sedan -- NHTSA.jpg|יונדאי אלנטרה XD שיוצר על ידי בוגדן.
Hyundai Tucson .jpg|יונדאי טוסון
JAC_B15_2011.jpg|JAC J5 שיוצר על ידי בוגדן
Sagawakyubin truck01.jpg|סדרת N של ISUZU
Ukraine_Luzk_Werk_Bogdan.jpg|מפעל הרכבה אוטומטי מספר 1 "בוגדן מוטורס" (לשעבר LuAZ) בלוצק.
Isuzu Bogdan - Transexpo 2009.jpg|אוטובוס בוגדן A092
Bogdan A092.80 bus in Lviv.jpg|אוטובוס בוגדן A092.80
Bogdan_A20211_in_Tomsk.JPG|אוטובוס של בוגדן A202
Bogdan A40162 bus.jpg|אוטובוס בוגדן A401.62
Bogdan A144 bus BC3144AA.jpg|אוטובוס בוגדן A144
LuAZ T601.11.JPG|טרוליבוס בוגדן T601
Bogdan T801.10.jpg|בוגדן T801
Trolejbus Ursus .jpg|אחד מ-38 טרוליבוסים שהוקמו במשותף על ידי בוגדן ואורוסוס (פולין) עבור העיר לובלין בשנים 2013–2015
Bogdan Bars-8.jpg|בוגדן בארס-8 (אב-טיפוס)
Bars-8 Taipan 1.jpg|בוגדן בארס-8 (סדרתי)
Bogdan-Practika Bars-6 1.jpg|בוגדן בארס-6 (סדרתי)
קובץ:Bogdan-KIA Military KM-450.jpg|בוגדן-קיה צבאית KM-450


## קישורים חיצוניים

*  
## הערות שוליים

קטגוריה:יצרני רכב אוקראיניים